Diari Oficial de la Generalitat Valenciana


Sumari del DOGV 4107, del 16-10-2001 (2001/9753)

ORDRE de 13 de setembre de 2001, de la Conselleria de Cultura i Educació, per la qual es determina l'execució de la sentència de la Secció Tercera de la Sala Contenciosa Administrativa del Tribunal Superior de Justícia de la Comunitat Valenciana, de 9 de novembre de 1993.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4107

Data del DOGV
:   16-10-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/9753


Organisme emissor
:   Conselleria de Cultura i Educació

Tipus de document
:   Ordre

ORDRE de 13 de setembre de 2001, de la Conselleria de Cultura i Educació, per la qual es determina l'execució de la sentència de la Secció Tercera de la Sala Contenciosa Administrativa del Tribunal Superior de Justícia de la Comunitat Valenciana, de 9 de novembre de 1993. [2001/X9753]
  
La Resolució de 15 de maig de 2001, del conseller de Cultura Educació, disposà el compliment en els seus propis termes de la sentència dictada el 9 de novembre de 1993 pel Tribunal Superior de Justícia de la Comunitat Valenciana en el recurs interposat pel titular del centre privat Sagrado Corazón-Hermanos Maristas, d'Alacant, la qual, havent sigut recorreguda en cassació davant el Tribunal Suprem, en data 29 de gener de 2001, ha sigut confirmada per este últim.
  
Atés que l'acte anul·lat ?l'Ordre de 30 d'abril de 1991 de la Conselleria de Cultura, Educació i Ciència per la qual es reduïa a partir del curs 91/92, de 27 a 26 el nombre d'unitats d'EGB concertades al centre Sagrado Corazón-Hermanos Maristas d'Alacant?, d'acord amb el seu apartat quint, tingué una vigència que finalitzà amb el curs escolar 1992/93, la del document administratiu i formalització del concert educatiu vigent en aquell moment.
  
Atés que de les declaracions de la titularitat es desprén que la unitat número 27 va estar en funcionament eixos cursos sense que es repercutira el cost a les famílies, és a dir, en condicions de gratuïtat.
  
Vists la Llei Orgànica 8/1985, de 3 de juliol, Reguladora del Dret a l'Educació (BOE de 04.07.85), el Reial Decret 2.377/1985, de 18 de desembre, pel qual s'aprova el Reglament de Normes Bàsiques sobre Concerts Educatius (BOE de 27.12.85) i la Resolució de data 15 de maig de 2001 del conseller de Cultura i Educació, per la qual es disposa el compliment, en els seus propis termes, de la sentència dictada pel Tribunal Superior de Justícia de la Comunitat Valenciana en el recurs interposat per Hermanos Maristas de la Enseñanza, Congregación Religiosa.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Reconéixer el dret de la titularitat del centre Sagrado Corazón-Hermanos Maristas, amb codi 36332232, al concert educatiu per a 27 unitats d'EGB durant els cursos escolars 1991/92 i 1992/93, en compliment del que estableix la Sentència de 9 de novembre de 1993 del Tribunal Superior de Justícia de la Comunitat Valenciana.
  
Segon
  
El reintegrament a la titularitat del centre dels salaris del professorat de la unitat que va estar en funcionament durant eixos cursos sense cobertura de fons públics, així com de les cotitzacions a la seguretat social, s'efectuarà després que la titularitat presente l'acreditació documental dels dits pagaments.
  
Així mateix es lliuraran a la titularitat les quantitats corresponents a les despeses de funcionament de dita unitat els esmentats cursos.
  
La suma de les quantitats anteriors no podrà superar, en cap cas, els mòduls que, per a eixos anys, varen ser aprovats per les respectives lleis de pressupostos de la Generalitat Valenciana.
  
DISPOSICIÓ ADDICIONAL
  
La present Ordre donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició, o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 13 de setembre de 2001
  
El conseller de Cultura i Educació